Սկզբնական ժամանակներում թվում էր, թե այս մի կանխատեսումն իրոք կիրականանա: Հենրիխը մի քանի անգամ փոխարինող դուրս եկավ, հետո խաղաց հիմնական կազմում, սակայն հենց այդ խաղը ակնհայտ անհաջող խաղաց, ու վերջնականապես հայտնվեց պահեստայինների շարքերում՝ նույնիսկ 5-10 րոպեով դաշտ դուրս չգալով: Սա երկու ամսից մի քիչ ավել տևեց, դրան ավելացավ նաև վնասվածքը, իսկ հետո նա հանկարծ հայտնեց հիմնական կազմում ու սկսեց խաղալ: Իսկ հիմա Իբրահիմովիչ-Մխիթարյան-Մաթա եռանկյունուց սարսափում են ՄՅ-ի բոլոր հակառակորդները: Շատերն ասում էին, թե «ինքնասիրահարված» Զլատանը օր ու արև չի տա մեր տղային: Եվ, ի դեպ, Մոուրինյոի մասին էլ մենք որոշ բացահայտումներ արեցինք, մեզ համար միայն: Երբեմն օգտակար է սուբյեկտիվ կարծրատիպերը ջարդելը: